Vélasalurinn í Írafossstöð sumarið 1953 . Unnið við niðursetningu á vélum . Írafossstöð var hönnuð og teiknuð af verkfræðingnum A. B. Berdal í Ósló sem var ráðunautur við Ljósafossstöð . Stöðvarhúsið er neðanjarðar með 650 m. löngum jarðgöngum fyrir frárennslisvatnið . Mesta vatnsnotkun í stöðinni er 150 m 3 / sek og knýr vatnið sem rennur um vatnsvegi stöðvarinnar 3 vélasamstæður . Virkjunin var byggð á árunum 1950 - 1953 og var samtímis lögð ný háspennulína sem enn í dag flytur alla orkuna úr Soginu til Reykjavíkur . Írafossvirkjun nýtir 38 m fallhæð í neðri Sogsfossunum Írafossi og Kistufossi ásamt flúðum fyrir ofan fossana . Stíflan við Írafossvirkjun hækkaði vatnsborðið um 20 metra og er vatnsborðið nú jafnhátt útfallinu við Ljósafossstöðina . Við gangsetningu Írafossstöðvar . Við ræðupúltið eru frá vinstri Gunnar Thoroddsen , borgarstjóri , Ingólfur Ágústsson , rafmagnsverkfræðingur og herra Ásgeir Ásgeirsson , forseti Íslands . Það voru fyrirtækin E. Pihl og Sön ( Kaupmannahöfn ) og Grävmaskiner og Östlunds Byggnads a.b. ( Stokkhólmi ) sem sáu um byggingavinnu , en rafalar og rafbúnaður til virkjunarinnar og tengivirkis var frá Westinghouse ( New York ) . Hverflarnir af Francis gerð komu frá Tampella í Finnlandi . Kostnaðurinn við byggingu stöðvarinnar nam um 170 milljónum króna , sem jafngildir rúmum fimm milljörðum króna í dag . Vígsla stöðvarinnar fór fram þann 16. október með hátíðlegri athöfn að viðstöddu fjölmenni . Formaður stjórnar Sogsvirkjunar flutti ávarp og síðan gangsetti forseti Íslands , Ásgeir Ásgeirsson fyrri vélasamstæðuna . Þegar mest lét störfuðu um 300 manns við byggingu stöðvarinnar en eftir að Sogsvirkjanirnar þrjár voru allar komnar í rekstur upp úr 1960 voru rúmlega 100 manns þar með fasta búsetu . Þeim fækkaði jafnt og þétt til ársins 2000 , en nú starfa 16 manns við Sogsvirkjanir , en aðeins tveir þeirra búa á svæðinu . Írafossstöð árið 2003 . Um áramótin 2002 - 2003 lauk umfangsmiklum endurbótum á öllum Sogsstöðvunum . Nú hafa verið gerðar miklar endurbætur á öllum þremur Sogsstöðvunum . Við Írafossvirkjun voru til dæmis endurnýjaðar inntakslokur og steypt mannvirki voru styrkt . Þá var gert við aðrennslisgöng , rafbúnaður endurnýjaður og vélar gerðar upp .